নিয়ম অনুযায়ী জাতীয় পার্টিই বিরোধী দল: জিএম কাদের
আওয়ামী লীগের সাধারণ সম্পাদক ওবায়দুল কাদেরের মন্তব্যের স্বপক্ষে মত দিয়ে জাতীয় পার্টির চেয়ারম্যান জিএম কাদের বলেছেন, সংসদ নির্বাচনে দল হিসেবে দ্বিতীয় সর্বোচ্চ আসন পাওয়ায় তার দল জাতীয় পার্টি সংসদে বিরোধী দল হবে।
আজ সোমবার বিকেলে রংপুরে সাংবাদিকদের সঙ্গে আলাপকালে এসব মন্তব্য করেন তিনি।
যদিও এ বিষয়ে এখনো কোনো আনুষ্ঠানিক চিঠি পাননি বলে জানান জিএম কাদের।
এর আগে ওবায়দুল কাদের বলেছেন, জাতীয় সংসদ নির্বাচনে দ্বিতীয় সর্বোচ্চ আসন পাওয়ায় সংসদে বিরোধী দল হবে জাতীয় পার্টি।
জিএম কাদের বলেন, 'নিয়ম অনুযায়ী আমরাই সংসদে বিরোধী দল হবো।'
তিনি আরও বলেন, জাতীয় পার্টি সংসদে জনগণের পক্ষে কথা বলবে। সরকার কোনো ভুল উদ্যোগ নিলে তার গঠনমূলক সমালোচনাও করবে জাতীয় পার্টি।

আওয়ামী লীগের সাধারণ সম্পাদক ওবায়দুল কাদেরের মন্তব্যের স্বপক্ষে মত দিয়ে জাতীয় পার্টির চেয়ারম্যান জিএম কাদের বলেছেন, সংসদ নির্বাচনে দল হিসেবে দ্বিতীয় সর্বোচ্চ আসন পাওয়ায় তার দল জাতীয় পার্টি সংসদে বিরোধী দল হবে।